নাথান ব্র্যাকেন
নাথান ওয়াদে ব্র্যাকেন (ইংরেজি: Nathan Wade Bracken; জন্ম: ১২ সেপ্টেম্বর, ১৯৭৭) নিউ সাউথ ওয়েলস প্রদেশে জন্মগ্রহণকারী সাবেক অস্ট্রেলীয় ক্রিকেটার। লম্বা বামহাতি ফাস্ট-মিডিয়াম বোলার হিসেবে তিনি উইকেটের উভয়দিকেই বলকে সুইং করাতে পারতেন। ক্রিকেট খেলার সকল স্তরে অস্ট্রেলিয়া দলের প্রতিনিধিত্ব করেছেন। ঘরোয়া ক্রিকেটে নিউ সাউথ ওয়েলস এবং ইংলিশ কাউন্টিতে গ্লুসেস্টারশায়্যার কাউন্টি ক্রিকেট ক্লাবের পক্ষ হয়ে খেলেছেন। হাঁটুর আঘাতপ্রাপ্তিজনিত কারণে ২৮ জানুয়ারি, ২০১১ তারিখে ক্রিকেট খেলা থেকে অবসরের ঘোষণা দেন। পরবর্তীতে ৯ ফেব্রুয়ারি, ২০১২ তারিখে জানা যায় যে, তিনি হাঁটুর আঘাতপ্রাপ্তিতে ক্রিকেট অস্ট্রেলিয়াকে পুরোপুরি সেবা দিতে অক্ষম ছিলেন।